แนวโน้มหุ้นปรับตัวขึ้น
นักวิเคราะห์ฯคาดตลาดหุ้นไทยเช้านี้ปรับตัวเพิ่มขึ้น  หลังน้ำมันดิบขึ้นแรงหนุนหุ้นพลังงาน-ปิโตรฯ
20 ก.ค. 2555

นักวิเคราะห์ฯคาดตลาดหุ้นไทยเช้านี้ปรับตัวเพิ่มขึ้น  หลังน้ำมันดิบขึ้นแรงหนุนหุ้นพลังงาน-ปิโตรฯ
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์และกลยุทธ์การลงทุน บล.เคทีบี (ประเทศไทย) กล่าวว่า ตลาดหุ้นไทยเช้านี้น่าจะปรับตัวเพิ่มขึ้น หลังได้มีการปรับฐานเมื่อวานนี้ เนื่องจากราคาน้ำมันดิบในตลาดโลกยังปรับตัวขึ้นแรง โดยเมื่อคืนนี้ขึ้นไปกว่า 2 เหรียญฯ จากเหตุการณ์ความตึงเครียดในตะวันออกกลาง ซึ่งคงเป็นแรงหนุนให้หุ้นกลุ่มพลังงานและปิโตรเคมีดีดตัวขึ้นต่อ 
อย่างไรก็ตาม ในระหว่างวันอาจมีแรงขายทำกำไรหุ้นกลุ่มสื่อสารและธนาคารพาณิชย์สลับออกมาต่อเนื่องจากเมื่อวานที่ราคาปรับตัวลงแรงกว่า 2% แต่คงมีแรงหนุนจากหุ้นพลังงานและปิโตรเคมีช่วยประคองตลาดฯไว้ พร้อมให้แนวรับ 1,210 จุด แนวต้าน 1,220 และ 1,225 จุด